Správne konania na úseku ochrany prírody a krajiny
	 
	V súlade s ustanovením § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia informuje o začatom správnom konaní, v ktorých môžu byť dotknuté záujmy ochrany prírody a krajiny chránené týmto zákonom.
Združenie s právnou subjektivitou, ktorého predmetom činnosti najmenej jednej rok je ochrana prírody a  krajiny (§ 2 ods. 1) môže písomne oznámiť svoj záujem byť zúčastnenou osobou v začatom správnom konaní, pričom uvedie názov združenia, sídlo, identifikačné číslo organizácie, meno a priezvisko osoby oprávnenej konať v jeho mene a pripojí stanovy, ktoré preukazujú, že predmetom jeho činnosti je ochrana prírody a krajiny (§ 82 odsek 3 a 6).

Potvrdenie záujmu byť zúčastnenou osobou v začatom správnom konaní je možné oznámiť orgánu ochrany prírody a krajiny v pôsobnosti odboru starostlivosti o životné prostredie Okresného úradu Bratislava v lehote nie dlhšej ako 5 pracovných dní od zverejnenia upovedomenia o podaní žiadosti na elektronickom sídle správneho orgánu a to buď:
1. ústne do zápisnice v sídle správneho orgánu alebo,
2. písomne na adresu alebo osobným podaním na podateľni; Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, Tomášikova 46, 832 05 Bratislava 3 alebo,
3. elektronicky cez portál štátnej správy (slovensko.sk) s overeným elektronickým (ZEP) podpisom alebo,
4. mailom na adresu: podatelna.ba@minv.sk (avšak s povinnosťou do 3 pracovných dní prihlásenie potvrdiť podľa bodu 1 až 3),

Lehota začína plynúť dňom nasledujúcim po dni, kedy bola informácia o začatom konaní zverejnená.
Správny orgán na dodatočné doplnenie podania nevyzýva.

	Žiadosť oz LUKA, IČO 42259762, o zmenu rozhodnutia podľa § 89 ods. 1 písm. a) zákona č. 543/2002 Z. z. na usporiadanie kultúrneho podujatia pre deti „JESENNÁ ŠARKANIÁDA“, Lúka Nad Dlhými Dielmi v území s 2 st. OP v k. ú. KV v termínoch 03.10.26, 02.10.27, 07.10.28 a 06.10.29 z dôvodu vhodnejšieho - veterného počasia nahradiť termínmi 25.10.26, 16.10.27, 14.10.28 a 13.10.29.



